CELEX: C2004/262/68
Language: fi
Date: 2004-10-23 00:00:00
Title: Asia T-289/04: Dimitra Lantzonin 15.7.2004 Euroopan yhteisöjen tuomioistuinta vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/35
            
         Dimitra Lantzonin 15.7.2004 Euroopan yhteisöjen tuomioistuinta vastaan nostama kanne
   (Asia T-289/04)
   (2004/C 262/68)
   Oikeudenkäyntikieli: ranska
   Dimitra Lantzoni, kotipaikka Übersyren (Luxemburg) on 15.7.2004 nostanut Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen tuomioistuinta vastaan. Kantajan edustaja on asianajaja Clara Marhuenda ja prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa vastaajan tekemän päätöksen, joka annettiin kantajalle tiedoksi 7.10.2003 ja jossa ei hyväksytty sitä, että hän riitautti hänelle vuoden 1999/2000 sekä vuoden 2001 ylennyskierroksella annetut ylennyspisteet
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on Euroopan yhteisöjen tuomioistuimen virkamies, sai 5.2.2002 tiedoksi päätöksen siitä, että hänelle ei ollut myönnetty lainkaan ylennyspisteitä vuosilta 1999 ja 2000. Kantajalle ilmoitettiin 16.1.2003, että hänelle oli myönnetty yksi ylennyspiste vuoden 2001 ylennyskierroksella. Hän riitautti tämän ja lisäksi myöhemmin sen, että hänelle ei ollut myönnetty lainkaan ylennyspisteitä vuosilta 1999 ja 2000. Hänen tekemänsä riitauttaminen vuosia koskien 1999 ja 2000 hylättiin liian myöhään tehtynä ja vuotta 2001 koskien perusteettomana.
   Tämän kanteensa tueksi kantaja väittää, että riitautettu pisteiden myöntäminen on vastoin yhteisöjen tuomioistuimen 18.10.2000 tekemää päätöstä, jolla tämä järjestelmä otettiin käyttöön, koska myöntäminen ei tapahtunut häntä koskevien arviointikertomusten perusteella, minkä lisäksi myönnetyt pisteet eivät olleet lainkaan johdonmukaisia kyseisiin kertomuksiin nähden. Siltä osin kuin kysymys on siitä, että vuosia 1999 ja 2000 koskeva riitauttaminen hylättiin liian myöhään tehtynä kantaja väittää, että sen vuoksi, että häntä ylennyskierrokselta 1999/2000 koskeva arviointikertomus annettiin tiedoksi lähes kaksi vuotta myöhässä, hän ei voinut viipymättä saada tietoonsa niitä virheitä, joita kyseistä vuotta koskevaan pisteiden myöntämiseen liittyi. Kantajan mukaan kyseisen vuoden ylennyskierroksen oikeusvarmuus ei millään tavoin vaarantuisi, jos hänen sallittaisiin riitauttaa se, että näiltä kahdelta vuodelta ei myönnetty lainkaan pisteitä, kun otetaan huomioon, että saatujen pisteiden määrä ei automaattisesti takaa ylennystä.